ጨለማ ስለረገሙት ብርሃን አይሆንም፤ ተፍጨርጭሮ ሻማ መለኮስ ግን ጨለማውን ድል ይነሳል፡፡
የቻይናዋ ውሃን ግዛት ስትነሳ አብሮ የሚነሳው አሁን ላይ ዓለምን ስጋት ላይ የጣለው የኮሮና ቫይረስ ነው፤ ‹‹ሕመሙን የደበቀ መድኃኒት የለውም›› እንዲሉ የውሃን ግዛት ባለስልጣናት በወቅቱ ሕመሙን ደብቀው መድኃኒቱንም የመከላከል ቅድመ ዝግጅቱንም ደብቀውት ቆይተዋል፡፡ ዕለተ እሑድ ኅዳር 7 ቀን 2012 ዓ.ም የ55 ዓመቱ ቻይናዊ ለመጀመሪያ ጊዜ የኮሮና ቫይረስ ተገኘበት፡፡ ነገር ግን መረጃው ተደብቆ ቆየና ብዙዎችን አዳረሰ፤ እሑድ ኅዳር 21 ቀን በርከት ያሉ የቫይረሱ ተጠቂዎች መገኘታቸው ተረጋገጠ፡፡ የሕክምና ባለሙያዎች ግን በሽታውን እንዴት መቆጣጠር ይቻላል ከሚለው ይልቅ ከየት መጣ? መሠል ምርምሮች ላይ ተጠመዱ፡፡ ቤት ሲቃጠል እሳት ማጥፋት ይቀድማል ወይስ ማን ቻይና ጉዳዩን ግልጽ ካደረገች ጀምሮ ከፍርሃት ቆፈን ወጥቶ ቫይረሱን ለመከላከል ሕዝቧ ከፍተኛ ጥረት አድርጓል፤ ቻይናውያን ዘግይተውም ቢሆን ሕዝባቸውን ከፍርሃት በማላቀቃቸው ሕዝባቸውን እየታደጉ ነው፤ ይህ ዜና እስከ ተጠናቀረበት ጊዜ ድረስ የኮረና ቫይረስ አዲስ ተጠቂ ሪፖርቶች በቻይና ቀንሰዋል፤ ይህም ቻይናውያን ያደረጉት ጥረት ውጤት ነው፡፡ እስካሁንም ባለው መረጃ መሠረት 80 ሺህ 860 ሕዝብ በኮረና ቫይረስ መያዙ ቢረጋገጥም በተደረገው ጥረት 3ሺህ 213 ሰዎች ብቻ ሕይወታቸው እንዳለፈ ተነግሯል፤ ይህም ቀድሞ ኅብረተሰቡ ስለበሽታው ያለው ግንዛቤ አናሳ በመሆኑ እና ኅብረተሰቡ በፍርሃት ቆፈን ውስጥ በመግባቱ የተፈጠረ እንደሆነ ነው የሚገለጸው፡፡